Wat sê Nigella oor die dwelm-bewerings? | SARIE
Wat sê Nigella oor die dwelm-bewerings?	deur SARIE.com-span
Dit was 'n moeilike jaar vir die bekende televisie-sjef Nigella Lawson. Eers het foto's aan die lig gekom van haar eksman wat haar aan die nek gewurg het, daarna het sy van hom geskei én nou is sy midde-in 'n lelike hofsaak gewikkel. Twee susters wat Nigella se assistente was, word van bedrog beskuldig. Dié twee het blykbaar geld by Nigella se eksman Charles Saatchi gesteel en hulle beweer die 53-jarige sjef het hulle daarmee gehelp. Haar motief? Sy het hulle glo gehelp om die geld te verdoesel sodat hulle haar dwelm-misbruik geheim hou.
Nigella se ondersteuners glo egter nie dié susters se stories nie en het haar op Twitter begin verdedig met die hashtag #teamNigella. Volgens aktiviste op Twitter probeer baie mans wat van mishandeling skuldig is, die vrou se karakter afbreek om die "sy-het-dit-verdien-verskoning" te gebruik.
Sielkundige Louis Awerbuck blog oor geweld teen vroue. Lees meer hier. Nigella het haar volgers op Twitter bedank vir hul ondersteuning.